pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการนโยบาย การเปลี่ยนแปลงสภาพภูมิอากาศแห่งชาติ ครั้งที่ 2/2561
วันพุธที่ 4 กรกฎาคม 2561
รอง นรม. พล.อ.ประวิตรฯ เป็นประธานการประชุมคณะกรรมการนโยบาย การเปลี่ยนแปลงสภาพภูมิอากาศแห่งชาติ ครั้งที่ 2/2561
ที่ประชุมมีมติเห็นชอบ (ร่าง) องค์ประกอบคณะผู้แทนของประเทศไทย ในการประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศฯ ระหว่างวันที่ 3 - 14 ธ.ค. 61 ที่ประเทศโปแลนด์ เพื่อร่วมมือกับประชาคมโลกในการพัฒนาคุณภาพสิ่งแวดล้อมอย่างยั่งยืน
วันนี้ (4 ก.ค. 61) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 2/2561 ซึ่งสรุปสาระสําคัญดังนี้
ที่ประชุมรับทราบความก้าวหน้าในการจัดทําแผนปฏิบัติการลดก๊าซเรือนกระจก ซึ่งได้มอบหมายให้หน่วยงานหลักที่เกี่ยวข้องจัดทําแผนปฏิบัติการลดก๊าซเรือนกระจกของหน่วยงานต่าง ๆ ให้แล้วเสร็จภายในปีนี้ โดยสาขาพลังงานมอบหมายให้สํานักงานนโยบายและแผนพลังงาน กระทรวงพลังงาน ส่วนสาขาขนส่ง มอบหมายสํานักงานนโยบายและแผนการขนส่งและจราจร กระทรวงคมนาคม และสาขากระบวนการทางอุตสาหกรรมและผลิตภัณฑ์ รวมถึงน้ําเสียอุตสาหกรรม มอบหมายกรมโรงงานอุตสาหกรรม กระทรวงอุตสาหกรรม รวมทั้งสาขาการจัดการของเสียชุมชน มอบหมายกรมควบคุมมลพิษ กระทรวงทรัพยากรธรรมชาติและสิ่งแวดล้อม โดยหน่วยงานเหล่านั้นอยู่ในระหว่างดําเนินการตามแผนปฏิบัติการดังกล่าวอย่างต่อเนื่อง หากครบถ้วนสมบูรณ์มากขึ้นจะรายงานต่อที่ประชุมในคราวต่อไป
พร้อมกันนี้ ที่ประชุมได้พิจารณาและมีมติเห็นชอบต่อ (ร่าง) องค์ประกอบคณะผู้แทนของประเทศไทยในการประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (สมัยที่ 24) การประชุมพหุภาคี พิธีสารเกียวโต การประชุมพหุภาคีความตกลงปารีส ตลอดจนการประชุมอื่น ๆ ที่เกี่ยวข้องตามลําดับ ซึ่งจัดขึ้น ระหว่างวันที่ 3 - 14 ธันวาคม 2561 ณ เมืองคาโตวิเซ ประเทศโปแลนด์ โดยมีวัตถุประสงค์เพื่อให้ความร่วมมือกับประชาคมโลกในการรักษาคุณภาพสิ่งแวดล้อมอย่างยั่งยืน ทั้งนี้ เมื่อการประชุมฯ ดังกล่าวเสร็จสิ้นลงแล้วจะรายงานผลการประชุมดังกล่าวให้คณะกรรมการฯ ทราบต่อไป
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯขอคนไทยร่วมมือร่วมมือใจกันแก้ปัญหาสิ่งกีดขวางทางน้ำ และถวายเป็นพระราชกุศล
วันอาทิตย์ที่ 11 สิงหาคม 2562
นายกฯขอคนไทยร่วมมือร่วมมือใจกันแก้ปัญหาสิ่งกีดขวางทางน้ํา และถวายเป็นพระราชกุศล
นายกฯขอคนไทยร่วมมือร่วมมือใจกันแก้ปัญหาสิ่งกีดขวางทางน้ํา และถวายเป็นพระราชกุศล
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ฝากถึงประชาชนจิตอาสา ข้าราชการ และเอกชน ในท้องถิ่น ทุกจังหวัด ร่วมใจกันปฎิบัติภารกิจจิตอาสา ด้วยการร่วมกันนําเครื่องจักรมาช่วยกันเปิดทางน้ํา ร่วมแรงกันขุดและกําจัดสิ่งกีดขวางทางน้ํา เมื่อฝนตกลงมา จะได้ไม่มีปัญหาเรื่องสิ่งกีดขวางทางน้ํา นอกจากนี้ นายกรัฐมนตรียังขอพลังจากคนไทยได้ร่วมมือร่วมใจกันคนละเล็กละน้อย เท่าที่กําลังทุกคนจะทําได้ ร่วมกันเสียสละค่าน้ํามันสําหรับเครื่องจักรกันเล็กน้อยเพื่อช่วยกัน และร่วมแสดงพลังจิตอาสา เพราะหากรอการจัดซื้อจัดจ้างเครื่องจักรใหม่ ที่ต้องผ่านกระบวนการงบประมาณที่จะต้องใช้เวลา อาจไม่ทันเวลาเมื่อฝนมา โดยขอพลังจิตอาสาร่วมมือกันแก้ปัญหาในเฉพาะบริเวณที่เป็นจุดขวางทางน้ํา ทางน้ําที่ตื้นเขิน หรืออาจร่วมแรงกันช่วยขุดทางน้ํา ทั้งจะได้เกิดความรักความสามัคคีของคนไทยในยามที่ประเทศมีปัญหา หากใครมีเครื่องจักร ใครมีแรง ใครมีน้ําอาหาร ก็นํามาสนับสนุนกันเพื่อแสดงพลังน้ําใจคนไทย
รัฐบาลจึงขอคนไทยร่วมแรงร่วมใจกันทําเพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
รัฐบาลไทย-ข่าวทำเนียบรัฐบาล-นายกรัฐมนตรีเผยพร้อมปรับปรุงตัวเอง ฝากนักการเมืองช่วยกันสร้างบรรยากาศไม่ให้เกิดความขัดแย้ง
วันอังคารที่ 18 ธันวาคม 2561
นายกรัฐมนตรีเผยพร้อมปรับปรุงตัวเอง ฝากนักการเมืองช่วยกันสร้างบรรยากาศไม่ให้เกิดความขัดแย้ง
นายกรัฐมนตรีเผยพร้อมปรับปรุงตัวเอง ฝากนักการเมืองช่วยกันสร้างบรรยากาศไม่ให้เกิดความขัดแย้ง
วันนี้ (18 ธันวาคม 2561) เวลา 13.30 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า ต่อไปจะปรับปรุงตัวเอง เรื่องอารมณ์ จะไม่เป็นคนโมโหง่าย พร้อมกับกล่าวว่าทุกคนต้องเตือนตัวเองด้วย โดยเฉพาะการแสดงความคิดเห็นผ่านสื่อ โดยเฉพาะนักการเมือง ไม่ใช่เป็นนักการเมืองและจะพูดได้ทุกอย่าง ต้องช่วยกันสร้างบรรยากาศไม่ให้เกิดความขัดแย้ง และไม่ต้องนําคําพูดของตนเองไปขยายเป็นประเด็น โดยไม่ต้องการให้มีผลต่อการบริหารราชการแผ่นดิน ซึ่งรัฐบาลจําเป็นต้องรักษากฎระเบียบ
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิด “13 ตำรับยาแผนไทย” ที่ควรมีไว้ติดบ้าน
วันจันทร์ที่ 22 ตุลาคม 2561
เปิด “13 ตํารับยาแผนไทย” ที่ควรมีไว้ติดบ้าน
- -
เมื่อเร็ว ๆ นี้ เว็บไซต์ราชกิจจานุเบกษา เผยแพร่ประกาศกรมการแพทย์แผนไทยและการแพทย์ทางเลือก เรื่อง ตํารับยาแผนไทยที่ควรมีไว้ในตู้ยาประจําบ้าน
เพื่อแนะนําให้ประชาชนมีไว้ในตู้ยาประจําบ้าน สําหรับบรรเทาและรักษาอาการเจ็บป่วย น่าสนใจมาก ๆ ครับ
ยาสําหรับใช้ภายนอก
1. ยาไพล ใช้บรรเทาอาการปวดเมื่อย
2. ยาว่านหางจระเข้ ใช้รักษาแผลไฟไหม้ น้ําร้อนลวก
3. ยาพญายอ ใช้บรรเทาอาการแมลงกัดต่อย
4. ยาบัวบก ใช้สมานแผล
ยาสําหรับรับประทาน
1. ยาขมิ้นชัน ใช้บรรเทาอาการแน่นจุกเสียด ท้องอืด ท้องเฟ้อ
2. ยามะขามแขก ใช้บรรเทาอาการท้องผูก
3. ยาเหลืองปิดสมุทร ใช้บรรเทาอาการท้องเสีย
4. ยาผสมเพชรสังฆาต ใช้บรรเทาอาการริดสีดวงทวารหนัก
5. ยาจันทร์ลีลา ใช้แก้ไข้ แก้ตัวร้อน
6. ยาฟ้าทะลายโจร ใช้บรรเทาอาการหวัด เจ็บคอ
7. ยาแก้ไอผสมมะขามป้อม ใช้บรรเทาอาการไอ ขับเสมหะ
8. ยาหอมเทพจิตร ใช้แก้ลมวิงเวียน หน้ามืดตาลาย บํารุงดวงจิตให้ชุ่มชื่น
9. ยาประไสไพล ใช้แก้ระดูไม่ปกติ บรรเทาอาการปวดประจําเดือน ขับน้ําคาวปลา
ที่ผ่านมาเชื่อว่าหลายคนอาจมองข้ามยาแผนไทยที่มีสรรพคุณชั้นยอด โดยมักหันไปเลือกใช้ยาแผนปัจจุบัน เพราะคิดว่าเห็นผลรวดเร็วทันใจ
แต่จริง ๆ แล้ว สมุนไพรไทยรอบตัวเรานั้น ล้วนมีประโยชน์มากมาย เปรียบเสมือนยาชั้นเลิศ สามารถรักษาโรคได้ไม่ต่างจากยาแผนปัจจุบัน
รัฐบาลให้ความสําคัญกับการพัฒนาสมุนไพรไทย ซึ่งถือเป็นมรดกล้ําค่าของชาติและยังเป็นภูมิปัญญาของบรรพบุรุษที่สืบทอดต่อกันมา
จึงสนับสนุนให้หน่วยงานต่าง ๆ พัฒนาสมุนไพรไทยอย่างเป็นระบบและยั่งยืน เพื่อต่อยอดยารักษาโรค เน้นการใช้ยาสมุนไพรทดแทนยาแผนปัจจุบัน ส่งเสริมให้คนไทยใช้สมุนไพรดูแลสุขภาพ
และยังเชิญชวนให้เกษตรกรเพาะปลูกพืชสมุนไพรในชุมชน เพื่อใช้รักษาโรคเบื้องต้นและช่วยสร้างรายได้อีกทางหนึ่ง
ยาแผนไทยที่กล่าวมาข้างต้น กระทรวงสาธารณสุขได้ประกาศรับรองไว้ในบัญชียาหลักแห่งชาติแล้ว และนําไปให้บริการสาธารณสุขควบคู่กับยาแผนปัจจุบันด้วย
รู้อย่างนี้แล้ว...ลองหันไปศึกษาและใช้ยาแผนไทยเพื่อสุขภาพกันดูบ้างไหมครับ?
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.สธ. เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19  [กระทรวงสาธารณสุข]
วันพฤหัสบดีที่ 21 พฤษภาคม 2563
รมช.สธ. เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19  [กระทรวงสาธารณสุข]
รัฐมนตรีช่วยว่าการกระทรวงสาธารณสุข เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19
รัฐมนตรีช่วยว่าการกระทรวงสาธารณสุข เปิดงานสตรีทฟู้ด วิถีชีวิตใหม่ สถาบันเทคโนโลยีพระจอมเกล้าเจ้าคุณทหารลาดกระบัง พร้อมมอบนวัตกรรมรถเข็นอาหารริมทางแก่ผู้ได้รับผลกระทบจากโควิด 19
วันนี้(20 พฤษภาคม 2563) ที่สถาบันเทคโนโลยีพระจอมเกล้าเจ้าคุณทหารลาดกระบัง กรุงเทพฯ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ดนัย ธีวันดา รองอธิบดีกรมอนามัย และคณะผู้บริหาร เปิดงาน “KMITL Street Food Academy 2020” พร้อมงานเสวนา “New Normal กับการขาย-เลือกซื้อ อาหารสตรีทฟู้ดสุดปลอดภัยในช่วงคลายมาตรการล็อคดาวน์” โดยมีอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง หัวหน้าศูนย์ Food innopolis@KMITL ที่ปรึกษาอาวุโสเมืองนวัตกรรมอาหาร สํานักงานพัฒนาวิทยาศาสตร์และเทคโนโลยีแห่งชาติ ผู้อํานวยการส่งเสริมความสัมพันธ์ลูกค้าองค์กร บริษัท เบทาโกร จํากัด และตัวแทนจากบริษัท แรบบิท (ประเทศไทย) จํากัด ร่วมเปิดงาน พร้อมมอบนวัตกรรมรถเข็นอาหารริมทางแก่ผู้ที่ได้รับคัดเลือกให้ได้รับรถเข็นกลุ่มแรก จํานวน 7 คัน โดยพิจารณาจากผู้ที่ว่างงานหรือเคยมีอาชีพขายอาหารริมทาง และได้รับผลกระทบจากสถานการณ์โรคโควิด 19
ดร.สาธิตกล่าวว่า กระทรวงสาธารณสุข ได้มอบให้กรมอนามัยยกระดับมาตรฐานอาหารริมบาทวิถี(Street Food) อย่างต่อเนื่อง ซึ่งในช่วงสถานการณ์แพร่ระบาดของโรคโควิด 19 ผู้ประกอบการร้านอาหารริมทางได้รับผลกระทบ จึงต้องปรับการขายให้เข้ากับวิถีชีวิตใหม่ตามมาตรฐานของกรมอนามัย เพื่อความปลอดภัยของผู้ขายและผู้ซื้อ การที่สถาบันเทคโนโลยีพระจอมเกล้าเจ้าคุณทหารลาดกระบังและหลายหน่วยงาน ได้คิดค้นนวัตกรรมรถเข็นขายอาหารริมทาง เช่น รถขายหมูปิ้ง รถขายน้ําปั่น ที่ได้ออกแบบระบบการควบคุมสุขลักษณะการเตรียมอาหารและความสะอาด เป็นต้นแบบที่สามารถนําไปขยายผล ประยุกต์ใช้กับธุรกิจร้านอาหารประเภทเดียวกันได้ เป็นรากฐานเศรษฐกิจของประเทศ เป็นการสร้างงาน สร้างอาชีพต่อไป
ทั้งนี้ ภายในงานได้มีการจําลองตลาดอาหารสตรีทฟู้ดที่มีมาตรการควบคุมสุขลักษณะแบบ New normal อาทิ การคัดกรองอุณหภูมิก่อนเข้าตลาด การเว้นระยะห่างขณะรอคิว จัดโซนรับประทานอาหารมีฉากกั้น จ่ายเงินผ่านคิวอาร์โค้ด เป็นต้น
**************************** 20 พฤษภาคม 2563
*****************************************
รัฐบาลไทย-ข่าวทำเนียบรัฐบาล-มติ ครม. 13 มิถุนายน 2560
วันพุธที่ 14 มิถุนายน 2560
มติ ครม. 13 มิถุนายน 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 13 มิถุนายน 2560 ได้อนุมัติหลักการแก้ไขกฎกระทรวงที่เกี่ยวข้องกับการจัดตั้งและเปลี่ยนประเภทสถาบันอุดมศึกษาเอกชน จํานวน 2 ฉบับ
เพื่อให้การจัดตั้งสถาบันอุดมศึกษาเอกชนมีความเหมาะสมกับเจตนารมณ์ในการจัดตั้งสถาบันอุดมศึกษาเอกชนในเขตพื้นที่ระเบียงเศรษฐกิจพิเศษภาคตะวันออก และอนุมัติแต่งตั้งนายสินเธาว์ ชัยสวัสดิ์ ที่ปรึกษาด้านมาตรฐานอาชีวศึกษาธุรกิจและบริการ (นักวิชาการศึกษาทรงคุณวุฒิ) สํานักงานคณะกรรมการการอาชีวศึกษา ให้ดํารงตําแหน่ง ศึกษาธิการภาค สํานักงานศึกษาธิการภาค 17 (พิษณุโลก)
● อนุมัติหลักการแก้ไขกฎกระทรวงที่เกี่ยวข้องกับการจัดตั้งและเปลี่ยนประเภทสถาบันอุดมศึกษาเอกชน จํานวน 2 ฉบับ
คณะรัฐมนตรีมีมติอนุมัติหลักการร่างกฎกระทรวงกําหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตจัดตั้งสถาบันอุดมศึกษาเอกชน พ.ศ. .... และร่างกฎกระทรวงกําหนดหลักเกณฑ์ วิธีการ และเงื่อนไขในการขออนุญาต และการอนุญาตให้เปลี่ยนชื่อหรือเปลี่ยนประเภทสถาบันอุดมศึกษาเอกชน พ.ศ. .... รวม 2 ฉบับ ตามที่กระทรวงศึกษาธิการเสนอ และให้ส่งสํานักงานคณะกรรมการกฤษฎีกาตรวจพิจารณา
โดยให้พิจารณาความสอดคล้องกับการจัดการศึกษาโดยสถาบันอุดมศึกษาที่มีศักยภาพสูงจากต่างประเทศในเขตพื้นที่ระเบียงเศรษฐกิจพิเศษภาคตะวันออก (จังหวัดชลบุรี ระยอง และฉะเชิงเทรา)ซึ่งได้รับยกเว้นการปฏิบัติตามกฎหมายว่าด้วยสถาบันอุดมศึกษาเอกชนตามคําสั่งหัวหน้าคณะรักษาความสงบแห่งชาติ ที่ 29/2560 ลงวันที่ 26 พฤษภาคม พุทธศักราช 2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศด้วย แล้วดําเนินการต่อไปได้
สาระสําคัญของร่างกฎกระทรวงฯมีดังนี้
1. ร่างกฎกระทรวงกําหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตจัดตั้งสถาบันอุดมศึกษาเอกชน พ.ศ. ....เป็นการปรับปรุงแก้ไขหลักเกณฑ์ วิธีการ และเงื่อนไข ในการขอรับใบอนุญาตและการออกใบอนุญาตให้จัดตั้งสถาบันอุดมศึกษา เพื่อให้การจัดตั้งสถาบันอุดมศึกษาเอกชนมีความเหมาะสมกับเจตนารมณ์ในการจัดตั้งสถาบันอุดมศึกษาเอกชนในเขตพื้นที่ระเบียงเศรษฐกิจพิเศษภาคตะวันออก
2. ร่างกฎกระทรวงกําหนดหลักเกณฑ์ วิธีการ และเงื่อนไขในการขออนุญาต และการอนุญาตให้เปลี่ยนชื่อหรือเปลี่ยนประเภทสถาบันอุดมศึกษาเอกชน พ.ศ. ....เป็นการปรับปรุงแก้ไขหลักเกณฑ์ วิธีการ และเงื่อนไขการขออนุญาตและการอนุญาตให้เปลี่ยนชื่อหรือเปลี่ยนประเภทสถาบันอุดมศึกษาเอกชนเพื่อให้เหมาะสมและชัดเจนยิ่งขึ้น
● อนุมัติการแต่งตั้งข้าราชการให้ดํารงตําแหน่งประเภทบริหารระดับสูง (กระทรวงศึกษาธิการ)
คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้งนายสินเธาว์ ชัยสวัสดิ์ที่ปรึกษาด้านมาตรฐานอาชีวศึกษาธุรกิจและบริการ (นักวิชาการศึกษาทรงคุณวุฒิ) สํานักงานคณะกรรมการการอาชีวศึกษา ให้ดํารงตําแหน่งศึกษาธิการภาค สํานักงานศึกษาธิการภาค 17 (พิษณุโลก)สํานักงานปลัดกระทรวงศึกษาธิการ เพื่อทดแทนตําแหน่งที่ว่าง
ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้ง เป็นต้นไป
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ติดตามความก้าวหน้าการดำเนินงานพื้นที่ คทช. สุราษฎร์ธานี พร้อมมอบเอกสารสิทธิ์ ส.ป.ก. 4-01
วันศุกร์ที่ 11 ตุลาคม 2562
รมช.ธรรมนัส ลงพื้นที่ติดตามความก้าวหน้าการดําเนินงานพื้นที่ คทช. สุราษฎร์ธานี พร้อมมอบเอกสารสิทธิ์ ส.ป.ก. 4-01
รมช.ธรรมนัส ลงพื้นที่ติดตามความก้าวหน้าการดําเนินงานพื้นที่ คทช. สุราษฎร์ธานี พร้อมมอบเอกสารสิทธิ์ ส.ป.ก. 4-01 แก่เกษตรกร 350 ราย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามความก้าวหน้าการดําเนินงานการจัดที่ดินทํากินให้ชุมชนตามนโยบายรัฐบาล (คทช.) และเป็นประธานพิธีมอบหนังสืออนุญาตให้เข้าทําประโยชน์ในที่ดิน ส.ป.ก. 4-01 แก่เกษตรกรในพื้นที่จังหวัดสุราษฎร์ธานี ณ โรงเรียนพระแสงวิทยา ตําบลพระแสง อําเภอพระแสง จังหวัดสุราษฎร์ธานี ว่า พื้นที่ยึดคืนในจังหวัดสุราษฎร์ธานีมีทั้งหมด 7 แปลง เนื้อที่ประมาณ 8,334 ไร่ ส่วนใหญ่เป็นพื้นที่ที่ศาลพิพากษาให้คดีถึงที่สุดแล้วและอยู่ระหว่างการบังคับคดี แต่ผู้ครอบครองยังไม่ออกจากพื้นที่ ส.ป.ก. จึงใช้คําสั่งหัวหน้า คสช. ที่ 36/2559 ยึดที่ดินคืนมาซึ่งภายหลังจากยึดคืนพื้นที่แล้ว ซึ่งกระทรวงเกษตรและสหกรณ์ โดย ส.ป.ก. ได้จัดที่ดินให้กับสถาบันเกษตรกรแล้วจํานวน 1 แปลง เนื้อที่รวมประมาณ 1,160 ไร่ ในพื้นที่ตําบลไทรทอง อําเภอชัยบุรี จังหวัดสุราษฎร์ธานี เนื้อที่ประมาณ ๙๗๒ ไร่ คาบเกี่ยวตําบลเขาดิน อําเภอเขาพนม จังหวัดกระบี่ เนื้อที่ประมาณ 188 ไร่ โดยสหกรณ์การเกษตรไทรทอง จํากัด เป็นผู้ขอเช่าที่ทําประโยชน์และจัดที่ดินทํากินให้กับเกษตรกรที่เป็นสมาชิกสหกรณ์ แบ่งเป็นที่อยู่อาศัยรายละ 1 ไร่ ที่ทํากินรายละ 5 ไร่ จํานวน 114 ราย โดย ส.ป.ก.ได้ดําเนินการพัฒนาโครงสร้างพื้นฐานด้านต่าง ๆ เช่น ถนนหนทาง แหล่งน้ํา เป็นต้น และได้มีการพัฒนาและส่งเสริมอาชีพให้แก่เกษตรกร เช่น การปลูกกล้วยหอมทอง พืชผัก โกโก้ เป็นต้น โดยมีการหาตลาดรองรับผลผลิตจากเกษตรกรทั้งหมด ทั้งนี้จะสามารถส่งผลผลิตกล้วยหอมทองรอบแรกได้ในวันที่ 29 ตุลาคมนี้
"ในวันนี้ได้มอบนโยบายในแปลงที่จัดแล้ว ให้เร่งรัดการพัฒนาโครงสร้างพื้นฐานให้สมบูรณ์ อาทิ การทําถนนลาดยางในถนนสายหลัก และถนนหินคลุกในถนนสายซอย และระบบการกระจายน้ําให้เข้าสู่แปลงเกษตรกรรมทุกแปลง รวมทั้งการบริหารจัดการตลาดโดยใช้หลักการตลาดนําการผลิต และการบริหารจัดการสหกรณ์อย่างมีประสิทธิภาพเพื่อให้เกิดประโยชน์สูงสุดแก่เกษตรกร และสําหรับแปลงที่ยังไม่ได้ดําเนินการจัดที่ดินนั้น ได้กําชับให้เจ้าหน้าที่เร่งดําเนินการเตรียมเกษตรกร เตรียมการวางแผนพัฒนาพื้นที่และจัดเตรียมงบประมาณ โดยการบูรณาการร่วมกับชุมชนให้แล้วเสร็จโดยเร็ว ซึ่งรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มีความห่วงใยและใส่ใจเกษตรกรที่เป็นผู้ยากไร้ไม่มีที่ดินทํากินเป็นของตนเอง สนับสนุนให้มีที่ดินทํากินเป็นของตนเอง เพื่อช่วยยกระดับคุณภาพชีวิตและความเป็นอยู่ให้เกษตรกรให้มีความสุขอย่างยั่งยืนต่อไป" รมช.ธรรมนัส กล่าว
ในโอกาสนี้ รมช.ธรรมนัส ได้เป็นประธานพิธีมอบหนังสืออนุญาตให้เข้าทําประโยชน์ในที่ดิน ส.ป.ก. 4-01 ให้เกษตรกรในพื้นที่จังหวัดสุราษฎร์ธานี จํานวน 350 ราย 430 แปลง 4,881 ไร่ ณ โรงเรียนพระแสงวิทยา ตําบลพระแสง อําเภอพระแสง จังหวัดสุราษฎร์ธานีด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"ยุติธรรม" เปิดให้บริการสายด่วนยุติธรรม (Justice Call Center) ๑๑๑๑ กด ๗๗
วันจันทร์ที่ 27 สิงหาคม 2561
"ยุติธรรม" เปิดให้บริการสายด่วนยุติธรรม (Justice Call Center) ๑๑๑๑ กด ๗๗
"ยุติธรรม" เปิดให้บริการสายด่วนยุติธรรม (Justice Call Center) ๑๑๑๑ กด ๗๗
ในวันจันทร์ที่ ๒๗ สิงหาคม ๒๕๖๑ เวลา ๑๐.๐๐ น.
ณ ห้องปฏิบัติการสายด่วนยุติธรรม ชั้น ๒ กองพิทักษ์สิทธิและเสรีภาพ
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดงานให้บริการสายด่วนยุติธรรม (Justice Call Center) ๑๑๑๑ กด ๗๗
เพื่อให้บริการข้อมูลต่างๆ ในภาพรวมของกระทรวงยุติธรรมแก่ประชาชน ตลอด ๒๔ ชั่วโมง โดยไม่เสียค่าใช้จ่าย
ได้แก่ การรับเรื่องร้องเรียนของประชาชนที่ถูกละเมิดสิทธิและเสรีภาพ และการให้คําปรึกษากฎหมายจากนิติกร
และที่ปรึกษากฎหมาย เพื่อให้ประชาชนสามารถเข้าถึงความเป็นธรรมได้มากขึ้น
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ผู้บริหารหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
โอกาสนี้ ปลัดกระทรวงยุติธรรม กล่าวว่า กระทรวงยุติธรรม ได้มีนโยบายให้มีการบูรณาการงานบริการประชาชน
โดยส่งเสริมให้กระทรวงยุติธรรมมีระบบ Hotline เพื่อตอบสนองความต้องการของประชาชน
ที่ได้รับความเดือดร้อนและไม่ได้รับความเป็นธรรม
ดังนั้น ถ้าสร้างระบบที่ทุกคนสามารถเข้าถึงและติดต่อได้ จะช่วยให้ประชาชนสามารถเข้าถึงความยุติธรรมได้มากขึ้น
จึงได้ยกระดับการให้บริการสายด่วนคุ้มครองสิทธิและเสรีภาพ ๑๑๑๑ กด ๗๗ จากระดับกรมให้เป็นระดับกระทรวง
โดยใช้ชื่อ “สายด่วนยุติธรรม” (Justice Call Center)
เพื่อให้บริการข้อมูลต่างๆ ในภาพรวมของกระทรวงยุติธรรม และให้คําปรึกษาทางกฎหมายแก่ประชาชน
โดยมีพนักงาน Call Center ให้บริการตลอด ๒๔ ชั่วโมง โดยไม่เสียค่าใช้จ่ายใดใดทั้งสิ้น
นอกจากนี้ กรมคุ้มครองสิทธิและเสรีภาพ ยังได้พัฒนาระบบแอพพลิเคชั่นการจัดการข้อมูลสายด่วน
(Contact Management Application) เพื่อรองรับการให้บริการของหน่วยงานในสังกัดกระทรวงยุติธรรม
ให้สามารถโอนสาย ติดต่อสื่อสาร และเชื่อมโยงข้อมูลระหว่างกระทรวงยุติธรรมกับหน่วยงานในสังกัดได้อีกด้วย
รัฐบาลไทย-ข่าวทำเนียบรัฐบาล-บอร์ด สมอ. ขานรับนโยบายยานยนต์ไฟฟ้าแห่งชาติ เห็นชอบให้ประกาศใช้ “มาตรฐานรถยนต์ไฟฟ้า” แล้ว
วันอังคารที่ 25 กุมภาพันธ์ 2563
บอร์ด สมอ. ขานรับนโยบายยานยนต์ไฟฟ้าแห่งชาติ เห็นชอบให้ประกาศใช้ “มาตรฐานรถยนต์ไฟฟ้า” แล้ว
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.)
คณะกรรมการมาตรฐานผลิตภัณฑ์อุตสาหกรรม (กมอ.) เห็นชอบมาตรฐานรถยนต์ไฟฟ้า หลัง สมอ. ชงเข้าบอร์ด คาดประกาศใช้ได้ มี.ค. 63 นี้ ต่อเนื่องจากการประกาศใช้มาตรฐานรถมอเตอร์ไซด์ไฟฟ้าเมื่อเดือน ม.ค. ที่ผ่านมา และเตรียมกําหนดมาตรฐานยานยนต์สมัยใหม่เพิ่มอีก 40 มาตรฐาน เพื่อผลักดันนโยบายรัฐบาลในการขับเคลื่อนการพัฒนาอุตสาหกรรมยานยนต์ไฟฟ้าในประเทศ
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.)เปิดเผยภายหลังการประชุมคณะกรรมการมาตรฐานผลิตภัณฑ์อุตสาหกรรม (กมอ.) เมื่อวันที่ 18 กุมภาพันธ์ 2563 ที่ผ่านมา ว่า กมอ. มีมติเห็นชอบร่างมาตรฐานรถยนต์ไฟฟ้าตั้งแต่สี่ล้อขึ้นไปสําหรับขนส่งผู้โดยสารและขนส่งสินค้า มอก.3026-25XX ที่ สมอ. เสนอเข้าที่ประชุม เนื่องจากมีแนวโน้มที่ผู้ผลิตรถยนต์ที่ใช้เครื่องยนต์สันดาปภายใน จะเปลี่ยนมาผลิตรถยนต์ไฟฟ้าที่อาศัยพลังงานไฟฟ้าซึ่งเก็บสะสมอยู่ในแบตเตอรี่มากขึ้น เนื่องจากรัฐบาลได้มีนโยบายในการส่งเสริมการผลิตและการใช้รถยนต์ไฟฟ้าภายในประเทศ โดยกําหนดแนวทางการพัฒนาให้มีการผลักดันการเปลี่ยนผ่านอุตสาหกรรมยานยนต์ทั้งระบบไปสู่อุตสาหกรรมยานยนต์ไฟฟ้าอัจฉริยะ หรือพลังงานทางเลือกอื่นๆ เพื่อลดปริมาณการใช้พลังงานน้ํามัน และลดผลกระทบทางด้านสิ่งแวดล้อม ซึ่งคาดว่ามาตรฐานดังกล่าวจะประกาศใช้ได้ภายในเดือนมีนาคมปีนี้
มาตรฐานรถยนต์ไฟฟ้า มอก.3026-25XX ฉบับนี้ได้อ้างอิงข้อกําหนด UN regulation No. 100 Revision 2 Uniform provision concerning the approval of vehicles with regard to specific requirements for the electric power train และ Amendment 1 ถึง Amendment 4 หรือ UNR 100 ซึ่งเป็นข้อกําหนดของรถยนต์ไฟฟ้าของสหภาพยุโรป ที่ควบคุมด้านความปลอดภัยของแบตเตอรี่ เมื่อนํามาติดตั้งกับรถยนต์แล้วจะยังคงความปลอดภัยในการใช้งาน สามารถนํามาชาร์ตไฟซ้ําได้ มีความแข็งแรง ทนต่อแรงกระแทก ไม่รั่ว และไม่เกิดไฟฟ้าลัดวงจรขณะใช้งาน
เลขาธิการ สมอ. กล่าวเพิ่มเติมว่า สมอ. มีแผนการกําหนดมาตรฐานยานยนต์สมัยใหม่ออกมาอย่างต่อเนื่อง เพื่อให้เป็นไปตามนโยบายรัฐบาล โดยในปี 2563 จะแล้วเสร็จ จํานวน 20 มาตรฐาน และปี 2564 อีก 20 มาตรฐาน ซึ่งในเรื่องนี้ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้กําชับให้ สมอ. เร่งดําเนินการให้เป็นไปตามมติ ครม. อย่างเร่งด่วนเพราะถือเป็นนโยบายที่สําคัญของรัฐบาล
รัฐบาลไทย-ข่าวทำเนียบรัฐบาล-นายกรัฐมนตรี ขอให้ทุกคนร่วมมือกันพัฒนาประเทศ ด้วยความเข้าใจ และสามัคคี
วันศุกร์ที่ 25 ตุลาคม 2562
นายกรัฐมนตรี ขอให้ทุกคนร่วมมือกันพัฒนาประเทศ ด้วยความเข้าใจ และสามัคคี
นายกรัฐมนตรี ร่วมพูดคุยกับคนไทยในประเทศญี่ปุ่น ผ่านรายการ Government Weekly ขอให้ทุกคนร่วมมือกันพัฒนาประเทศ ด้วยความเข้าใจ และสามัคคี
วันนี้ (25 ตุลาคม 2562) เวลา 15.00 น. พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับคนไทยในประเทศญี่ปุ่น ผ่านรายการ Government Weekly โดยมี ศ.ดร.นฤมล ภิญโญสินวัฒน์ โฆษกประจําสํานักนายกรัฐมนตรีเป็นผู้ดําเนินรายการ สรุปประเด็นดังนี้
ในช่วงแรก นายกรัฐมนตรีกล่าวผ่านรายการถึงเป้าหมายรัฐบาลในการพัฒนาประเทศเป็นศูนย์กลางภูมิภาคอาเซียน สิ่งสําคัญต้องพัฒนาการเกษตรให้มีมูลค่าเพิ่มขึ้น พร้อมเข้าสู่ศตวรรษที่ 21 ที่มีการเปลี่ยนแปลงด้านนวัตกรรม การแข่งขัน ขีดความสามารถ และเทคโนโลยี ด้วยการพัฒนาบุคลากร ระบบการศึกษา ทรัพยากรมนุษย์ทุกระดับ ให้มีประสิทธิภาพ โดยพัฒนาบุคลากรควบคู่กับการลงทุนผ่านโครงการเขตพัฒนาพิเศษภาคตะวันออก หรือ EEC เพื่อหารายได้มาพัฒนาประเทศในอนาคต เช่น การลงทุนสนามบิน รถไฟความเร็วสูง ทางหลวงพิเศษระหว่างเมือง เพื่อลดเวลาในการเดินทาง
นายกรัฐมนตรีกล่าวต่อไปว่า รัฐบาลมีการดําเนินการรับมือกับอุทกภัยอย่างเป็นขั้นตอน โดยเฉพาะปัญหาน้ําท่วม จากฝนตกไม่ตรงตามฤดูกาล ซึ่งในประเทศไทยมีขีดจํากัดในการรองรับน้ํา ทําให้น้ําท่วมในพื้นที่ลุ่มต่ํา โดยรัฐบาลได้ดําเนินการแก้ไข หาพื้นที่ในการทําแก้มลิงรองรับน้ําชั่วคราวในพื้นที่ต่าง ๆ ส่วนบางพื้นที่ไม่สามารถเข้าถึงแหล่งน้ําได้ ทําให้ประสบปัญหาการขาดแคลนน้ํา จึงมีการก่อสร้างแหล่งน้ําระบบกระจายน้ําใหม่ จัดหาแหล่งน้ําในส่วนภูมิภาคให้มากขึ้น โดยเฉพาะแหล่งน้ําในไร่นา บริหารจัดการน้ําให้มีประสิทธิภาพ เพื่อการอุปโภคบริโภค รวมถึงน้ําในภาคการเกษตร ในขณะนี้ตลาดโลกกําลังประสบปัญหา ประชากรมีการผลิตและบริโภคสินค้าเองมากขึ้น ทั้งนี้จึงขอความร่วมมือจากเกษตรกร ผลิตสินค้าโดยคํานึงถึงความต้องการของผู้บริโภค
ระหว่างการสนทนา นายกรัฐมนตรีกล่าวถึงการเตรียมพร้อมรับมือกับสถานการณ์พายุที่ผ่านมาว่า รัฐบาลมีการแจ้งเตือนล่วงหน้า เตรียมพื้นที่รองรับประชาชนที่ประสบปัญหาภัยพิบัติ สิ่งสําคัญในการแก้ไขปัญหาต้องได้รับความร่วมมือจากรัฐบาล ประชาชน และหน่วยงานที่เกี่ยวข้องทุกภาคส่วน ขอให้ประชาชนเชื่อมั่นในระบบเทคโนโลยีการแจ้งข่าวสารและปฏิบัติตาม ขณะเดียวกัน ประเทศไทยกําลังพัฒนาและปฏิรูประบบการศึกษา หลายส่วน เพิ่มบุคลากรครู โรงเรียน เจ้าหน้าที่ ให้สมดุล ปรับองค์กรการบริหารการศึกษาโดยร่วมมือกับหน่วยงานที่เกี่ยวข้อง ผู้ว่าราชการแต่ละจังหวัด ท้องถิ่น ให้ตรงกับความต้องการในแต่ละพื้นที่
นายกรัฐมนตรีกล่าวในช่วงท้าย PM Talk ว่า ทุกคนต้องพัฒนาฝีมือแรงงานในประเทศเพื่อเตรียมรับมือเครื่องจักรที่เข้ามาในอนาคต และสามารถทํางานร่วมกับเครื่องจักรได้ พร้อมกับเศรษฐกิจใหม่ที่กําลังจะเกิด ขณะนี้มีต่างประเทศเข้ามาลงทุนในประเทศไทยมากขึ้น จึงต้องหาแนวทางในการสนับสนุนส่งเสริมภายในประเทศ ทั้งด้านความรู้ ความสามารถ สร้างการรับรู้คนในประเทศ เพื่อประเทศไทยน่าอยู่มากยิ่งขึ้น รวมถึงพัฒนาด้านสุขภาพ การกินอยู่ การรักษาพยาบาลของประชาชนให้มีประสิทธิภาพ ทั้งนี้ ขอให้ทุกคนร่วมมือกันพัฒนาประเทศ ด้วยความเข้าใจ สามัคคี และประชาชนมีส่วนร่วม
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้ มท. และ สธ. เฝ้าติดตาม ควบคุมการระบาด ไวรัสซิก้าอย่างใกล้ชิด ขอประชาชนอย่าเป็นกังวล
วันจันทร์ที่ 17 ตุลาคม 2559
นายกรัฐมนตรีสั่งการให้ มท. และ สธ. เฝ้าติดตาม ควบคุมการระบาด ไวรัสซิก้าอย่างใกล้ชิด ขอประชาชนอย่าเป็นกังวล
นายกรัฐมนตรีสั่งการให้ มท. และ สธ. เฝ้าติดตาม ควบคุมการระบาด ไวรัสซิก้าอย่างใกล้ชิด ขอประชาชนอย่าเป็นกังวล
วันนี้ (30 สิงหาคม 2559) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการระบาดของไวรัสซิก้าว่า ได้สั่งการให้กระทรวงมหาดไทยและกระทรวงสาธารณสุขเฝ้าติดตาม คอยสังเกต และควบคุมสถานการณ์อย่างใกล้ชิดแล้ว ขอประชาชนอย่าได้กังวล เพราะมีการเตรียมแผนรองรับสถานการณ์ไว้แล้ว ทั้งนี้ ที่ผ่านมาประเทศไทย เป็นประเทศที่ได้รับการยกย่องให้เป็นประเทศที่ควบคุมดูแลโรคระบาดได้ดีที่สุดในอาเซียน
-------------------------------------------